Georgina de Albuquerque

Si Georgina de Albuquerque (Pebrero 4, 1885 - Agosto 29, 1962) sarong Brasilian na Impresyonistang pintor asin paratukdo. Midbid siya huli sa saiyang interes sa mga temang babae. An saiyang agom na si Lucílio sarong bantogan na pintor asin an duwa magka-ugos nanggad.

 Buhay 
Si De Albuquerque pinangaki na Georgina de Moura Andrade kan Pebrero 4, 1885, sa Taubaté, São Paulo. Nagpuon siya nin pag-adal sa pagpinta kan edad na 15 kan 1900 sa saiyang katutubong Taubaté. Tinukduan siya sa saiyang harong kan Italyanong pintor na si Rosalino Santoro,  kan mga pundamental na prinsipyo nin pagpinta, arog baga kan mga ley nin pananaw asin pamamaagi sa paghalo kan pinta.

 Pagsasanay 
Naglipat si De Albuquerque sa Rio de Janeiro kan 1904 sa edad na 19, kun sain nag-laog siya sa Escola Nacional de Belas Artes (National School of Fine Arts), sa irarom ni Henrique Bernardelli. Naglipat siya sa Paris kan 1906, pakatapos pakasalan an pintor na si Lucílio de Albuquerque. Sa Paris, nagklase siya sa École Nationale Supérieure des Beaux-Arts asin Académie Julian, kun sain naging estudyante siya ni Henri Royer.

 Karera 
Kan 1911, si Georgina de Albuquerque nagbalik sa Brasil asin ipinahiling an saiyang gibohon sa São Paulo. Poon kaidto, siya regular na nagpartisipar sa General Exhibition of Fine Arts.

Kan 1927 si Georgina de Albuquerque naging propesor sa Escola Nacional de Belas Artes sa Rio de Janeiro, kun sain siya nagtukdo nin artistikong disenyo. 

Kan 1935 nagpoon siyang magtokdo nin kurso sa dekoratibong arte sa Institusyon kan Arte sa Unibersidad kan Distritong Pederal. 

Kan 1940, siya nagtogdas kan Musee Lucílio de Albuquerque sa saiyang harong sa kasagsagi kan Laranjeiras.  Siya naggibo nin kurso sa pagdrowing asin pagpinta para sa mga aki. 

Sa pag-ultanan kan 1952 asin 1954, siya nagkapot kan pwesto nin Direktor sa Escola Nacional de Belas Artes.

 Pagkagadan 
Si Georgina de Albuquerque nagadan kan Agosto 29, 1962, sa Rio de Janeiro sa edad na 77.

 Galeriya 

 Mga Toltolan